Upisi u program predškole

Temeljem Zakona o predškolskom odgoju i obrazovanju (NN 10/97, 107/07, 94/13, 98/18 i 57/22) i Pravilnika o sadržaju i trajanju programa predškole (NN 107/14) Dječji vrtić „Tratinčica“Brinje objavljuje

**J A V N I   P O Z I V**

**ZA UPIS DJECE U PROGRAM PREDŠKOLE**

**ZA 2022./2023. PEDAGOŠKU GODINU**

Dječji vrtić „Tratinčica“Brinje poziva roditelje predškolske djece koja nisu obuhvaćena redovitim programom predškolskog odgoja, na upis djece u program predškole koji se provodi u Dječjem vrtiću „Tratinčica“.

Program predškole (tzv. mala škola) obvezan je za svu djecu koja nisu obuhvaćena redovitim programom predškolskog odgoja u godini prije polaska u osnovnu školu, a koja su rođena od **01. travnja 2016. do 31. ožujka 2017.** (odnosno koja će do 31. ožujka 2023. navršiti šest godina).

Zahtjevi se primaju u uredu Vrtića:

* **od 16.01.do 26.01.2023. u vremenu od 8,00 do 12,00 sati.**
* **Ili poštom na adresu: Dječji vrtić „Tratinčica“Popa Marka Mesića 2, 53260 Brinje**

Obrazac Zahtjeva za upis djece u program predškole možete preuzeti osobno u vrtiću ili na internet stranici **:**[**www.dv-tratincica.hr**](http://www.ciciban-otocac.hr/)

Uz Zahtjev za upis potrebno je priložiti sljedeću dokumentaciju:

* Presliku rodnog lista djeteta ili izvadak iz matice rođenih ( neovisno o datumu izdavanja)
* Preslike osobnih iskaznica ili uvjerenje o prebivalištu za oba roditelja/skrbnika/udomitelja
* Potvrdu o obavljenom sistematskom zdravstvenom pregledu djeteta (donijeti tjedan dana prije početka programa predškole)
* Mišljenja i rješenja nadležnih tijela, ustanova i vještaka – za djecu s teškoćama u razvoju

DV „TRATINČICA“Brinje